stanford-oval/wikipedia huggingface dataset:
מצעד השירים העכשוויים למבוגרים
סטטיסטיקות > שירים עם מרבית השבועות בצמרת המצעד

| שבועות | שם | אמנ/ית | תאריך מיקום השיא | מקור |
| --- | --- | --- | --- | --- |
| 55 | "Flowers" | מיילי סיירוס | 22 באפריל 2023 |  |
| 36 | "Girls Like You" | מארון 5 בהשתתפות קארדי בי | 10 בנובמבר 2018 |  |
| 28 | "Drift Away" | אנקל קראקר בהשתתפות דובי גריי | 7 ביוני 2003 |  |
| 24 | "Shape of You" | אד שירן | 6 במאי 2017 |  |
| 22 | "Hey, Soul Sister" | טריין | 3 ביולי 2010 |  |
| 22 | "Perfect" | אד שירן | 24 בפברואר 2018 |  |
| 21 | "A New Day Has Come" | סלין דיון | 30 במרץ 2002 |  |
| 21 | "Breakaway" | קלי קלרקסון | 12 במרץ 2005 |  |
| 21 | "Hello" | אדל | 28 בנובמבר 2015 |  |

| 20 | "Just the Way You Are" | ברונו מארס | 5 בפברואר 2011 |  |
| 20 | "Memories" | מארון 5 | 21 במרץ 2020 |  |
סטטיסטיקות > אמנים עם מרבית השירים בצמרת המצעד

| מספר | אמנ/ית | מקור |
| --- | --- | --- |
| 16 | אלטון ג'ון |  |
| 15 | הקרפנטרז |  |
| 13 | בארי מנילו |  |
| 11 | סלין דיון |  |
| 11 | ליונל ריצ'י |  |
סטטיסטיקות > אמנים עם השבועות המצטברים ביותר בצמרת המצעד

| שבועות | אמנ/ית | מקור |
| --- | --- | --- |
| 87 | סלין דיון |  |
| 65 | אד שירן |  |
| 62 | מארון 5 |  |
| 57 | אדל |  |
| 49 | אלטון ג'ון |  |
| 47 | ליונל ריצ'י |  |
| 45 | טיילור סוויפט |  |
| 43 | פיל קולינס |  |
| 43 | פיית' היל |  |
סטטיסטיקות > אמנים עם מרבית השירים בעשירייה הפותחת במצעד

| שירים | אמנ/ית | מקור |
| --- | --- | --- |
| 39 | אלטון ג'ון |  |
| 38 | ניל דיימונד |  |
| 35 | ברברה סטרייסנד |  |
| 31 | אלביס פרסלי |  |
| 29 | דיון וורוויק |  |
| 28 | בארי מנילו |  |
| 28 | קני רוג'רס |  |
| 26 | ויטני יוסטון |  |
| 24 | שיקגו |  |
| 24 | ג'יימס טיילור |  |
| 24 | בובי וינטון |  |
סטטיסטיקות > אמנים עם מרבית הכניסות במצעד

| כניסות | אמנ/ית | מקור |
| --- | --- | --- |
| 73 | אלטון ג'ון |  |
| 64 | ברברה סטרייסנד |  |
| 59 | ניל דיימונד |  |
| 53 | אלביס פרסלי |  |
| 50 | בארי מנילו |  |
| 50 | ג'וני מאטיס |  |
ראו גם

מצעד 40 השירים למבוגרים
הערות שוליים

1 2  Adult Contemporary Chart, Billboard
↑  "The Top 100 Adult Contemporary Songs Ever". Billboard. 15 ביולי 2011. נבדק ב-15 ביולי 2011. {{cite web}}:  (עזרה)
↑  "The Top 50 Adult Contemporary Artists Ever". Billboard. 15 ביולי 2011. נבדק ב-15 ביולי 2011. {{cite web}}:  (עזרה)
↑  Gary Trust, The Songs With the Most Weeks at No. 1 on Every Billboard Airplay Chart, Billboard, ‏2024-07-12 (באנגלית אמריקאית)
↑  "Maroon 5 Girls Like You Adult Contemporary Chart History". Billboard. נבדק ב-13 באוגוסט 2019. {{cite web}}:  (עזרה)
1 2 3 4 5 6 7  "Ed Sheeran First Act With Two Songs to Top Adult Contemporary Chart For at Least 20 Weeks Each". Billboard. 3 ביולי 2018. נבדק ב-3 ביולי 2018. {{cite web}}:  (עזרה)
↑  "Adult Contemporary | Week of July 21, 2018". Billboard. 17 ביולי 2018. נבדק ב-23 ביולי 2018. {{cite web}}:  (עזרה)
↑  "Adult Contemporary | Week of August 1, 2020". Billboard. 28 ביולי 2020. נבדק ב-28 ביולי 2020. {{cite web}}:  (עזרה)
1 2  Trust, Gary (19 בנובמבר 2012). "Barry Manilow Scores 50th Hit On Billboard's Adult Contemporary Chart". billboard.com. Billboard Music. נבדק ב-19 ביוני 2018. {{cite news}}:  (עזרה)
↑  "Elton John AC Chart History". billboard.com. Billboard Music. נבדק ב-19 ביוני 2018. {{cite web}}:  (עזרה)
1 2 3 4  "Elton John Charts Record-Extending 72nd Adult Contemporary Hit". Billboard. 13 ביוני 2016. נבדק ב-14 ביוני 2016. {{cite web}}:  (עזרה)
↑  "Being Celine: A Look Back at the Illustrious Career of Celine Dion". billboard.com. Billboard Music. 1 במאי 2017. נבדק ב-19 ביוני 2018. {{cite news}}:  (עזרה)
↑  "Lionel Richie AC Chart History". billboard.com. Billboard Music. נבדק ב-19 ביוני 2018. {{cite web}}:  (עזרה)
1 2 3 4 5 6 7  Trust, Gary (22 בנובמבר 2016). "Adele's 'Send My Love' Tops Adult Contemporary Chart". billboard.com. Billboard Music. נבדק ב-19 ביוני 2018. {{cite news}}:  (עזרה)
↑  "Ed Sheeran Chart History Adult Contemporary". billboard.com. נבדק ב-15 במאי 2019. {{cite web}}:  (עזרה)
↑  "Maroon 5 Chart History (Adult Contemporary)". billboard.com. נבדק ב-6 ביולי 2020. {{cite web}}:  (עזרה)
1 2 3 4 5 6 7 8 9 10  Trust, Gary (28 בדצמבר 2016). "Neil Diamond Shines With 38th Adult Contemporary Chart Top 10". billboard.com. Billboard Music. נבדק ב-5 ביוני 2018. {{cite news}}:  (עזרה)
↑  Trust, Gary (18 בדצמבר 2019). "Whitney Houston Adds 25th Adult Contemporary Top 10, First Since 2003". billboard.com. Billboard Music. נבדק ב-19 בדצמבר 2019. {{cite news}}:  (עזרה)
1 2 3  "Elton John Achieves 20th Top 10 Album On Billboard 200 Chart With 'Diamonds'". Billboard. 12 ביוני 2019. נבדק ב-12 ביוני 2019. {{cite web}}:  (עזרה)
סלין דיון, האמן היחיד בהיסטוריה ששהה עם שיריו למעלה מ-70 שבועות בצמרת המצעד. כמו כן, שירה "A New Day Has Come" היה לראשון בהיסטוריה ששהה 21 שבועות בצמרת המצעד.
מסד (יישוב קהילתי)

| --- | --- |
הכניסה למסד
מדינה: ישראל ישראל
מחוז: הצפון
מועצה אזורית: הגליל התחתון
גובה ממוצע: ‎271 מטר
תאריך ייסוד: 1983
תנועה מיישבת: המרכז החקלאי
סוג יישוב: יישוב קהילתי
נתוני אוכלוסייה לפי הלמ"ס לסוף 2022
  - אוכלוסייה: 389 תושבים
    - שינוי בגודל האוכלוסייה: ‎0.5% בשנה
 מפת מיקום  מפה דינמית   (למפת הגליל העליון מוגדלת) מסד(למפת הגליל העליון רגילה) מסד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מסד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מסד32°50′38″N 35°25′21″E﻿ / ﻿32.8438385682545°N 35.4225616778205°E﻿ / 32.8438385682545; 35.4225616778205  heמפת היישובים של מועצה אזורית הגליל התחתון (in English: Lower Galilee Regional Council) באדום - מסד בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

מסד הוא יישוב קהילתי ישראלי הממוקם על אחת משלוחותיו של הר קוץ ושייך למועצה האזורית הגליל התחתון, שבה הוא מהווה את היישוב הצפוני ביותר.
היסטוריה

היישוב הוקם בשנת 1983 בשם "הר קוץ" על שם ההר שעליו הוא נמצא וכן על שם משפחת קוץ – אחת מ-24 משמרות הכהנים אשר גלתה מירושלים לגליל לאחר חורבן בית שני והתיישבה בכפר עיילבו, המזוהה עם היישוב בן זמננו עיילבון, הנמצא בסמוך.
שם היישוב לקוח מפסוק בספר מלכים: ”כָּל אֵלֶּה אֲבָנִים יְקָרֹת כְּמִדֹּת גָּזִית מְגֹרָרוֹת בַּמְּגֵרָה מִבַּיִת וּמִחוּץ וּמִמַּסָּד עַד הַטְּפָחוֹת וּמִחוּץ עַד הֶחָצֵר הַגְּדוֹלָה”; היישוב היהודי הסמוך לו נקרא טפחות. אם כי בניגוד לכוונת הפסוק המקורי, מסד גבוה יותר מאשר טפחות.
היישוב הוקם בזכות יעקב ולידיה צבי, שפעלו בהתנדבות פילנתרופית, לאחר שקיבלו מנדט ומינוי מהסוכנות היהודית, מההסתדרות הציונית ומהמרכז החקלאי, לפעול ולרכז מעין ועדת קליטה למתיישבים ומתעניינים. לקשר ולהפעיל בכל הקשור ללוגיסטיקה בשינוע והעמדת קרוואנים למגורים כולל תשתית חשמל מים וביוב. מתוך שתים עשרה המשפחות שנבחרו לקליטה, שבע עלו על הקרקע, רובן מכוחות הביטחון (משטרה וצבא). ב-1 בספטמבר 1983, נכנסו ילדי מסד לבית הספר החקלאי כדורי, וביישוב עצמו נפתח הפעוטון.
הייעוד הבסיסי של היישוב, היה הקניית שטח לדור המשך של בני מושבים מהגליל, ייעוד זה גרם ללא מעט דיונים תוך-מוסדיים, כאשר בסוף הוגדר היישוב בקונספט של יישוב קהילתי.
כשני קילומטרים מצפון מזרח ליישוב נמצא האתר הארכאולוגי חורבת ממלח, שבו שרידי בית כנסת מתקופת התלמוד.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מלכים א' ז'/ט'
↑  זיכרון ליהודה זיו: מצוקי דרגות, עין קובי, מגדלי עשן, קוצים וכוהנים בבלוג עונג שבת, 11 ביוני 2021
| --- | --- |
בקרת זהויות :  NLI: 987007588159305171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
מטבע זהב

מטבע זהב הוא מטבע שכולו או מרביתו עשוי זהב. מטבעות נטבעו מזהב החל מהמצאת המטבע בשל ערכו העצמי. מרבית מטבעות הזהב בתקופה המודרנית נמכרים לאספנים, או משמשים כבוליונים – מטבעות שערכן הנומינלי משני ומשמשות בעיקר כאפיק השקעה בזהב.
זהב שימש כאמצעי תשלום מסיבות רבות. הזהב הוא בר-חליפין, שהפער בין מחיר הקנייה למחיר המכירה שלו נמוך. בנוסף קל לשנע זהב, שכן היחס בין ערכו למשקלו הוא גבוה, בהשוואה לסחורות אחרות דוגמת כסף. ניתן לחלק את הזהב ליחידות קטנות בלי לפגום בערכו. כמו כן ניתן להתיך את הזהב למטילים, ולטבוע אותו מחדש. צפיפות החומר של זהב גבוהה ממרבית המתכות האחרות, מה שמקשה על הניסיון לזייפו. כמתכת אצילה הזהב אינו מתרכב עם יסודות אחרים, ומשום שהזהב נדיר מובטחת יציבות ערכו.
היסטוריה > העת העתיקה

המסחר בזהב התקיים במזרח הקרוב הקדום מאז תקופת הברונזה, אבל המצאת מטבע הזהב התרחשה זמן רב אחר כך, במהלך המאה ה-6 לפנה"ס באנטוליה. נהוג לייחס את ההמצאה לקרויסוס מלך לידיה (אם כי הכרוניקה מפארוס מזכירה את פידון מארגוס העתיקה כמתחרה על תואר הממציא). בשנת 546 לפנה"ס נפל קרויסוס בשבי הפרסים, שאמצו זהב כמתכת העיקרית למטבעותיהם.
יִינְג יְוֵּ'אן הוא מטבע זהב קדום שנטבע בסין העתיקה.
יחידות בעלות ערך חילופין כספי גדול יותר כדוגמת הכיכר היו המקבילות הקדומות למטיל הזהב המודרני במשקל 400 אונקיות (כ-12.5 ק"ג).
היסטוריה > ימי הביניים ותחילת התקופה המודרנית

ראו הערכים סובריין, דוקט, גילדן הולנדי, ברוד ופלורין.
היסטוריה > התקופה המודרנית

מארק הזהב הגרמני נכנס למחזור ב-1873 בקיסרות הגרמנית כשהוא מחליף את מטבעות הזהב המקומיות (Reichsmünzordnung) של האימפריה הרומית הקדושה.
בתקופה זו כבר שימשו מטבעות מזהב כאמצעי התשלום העיקרי, ורק בתחילת המאה ה-20 החל השימוש בהם להיפסק. עד 1933 הפסיקו מרבית מדינות העולם לייצר מטבעות זהב כאמצעי תשלום, כאשר מדינות חדלו לדבוק בתקן הזהב בשל אגירת זהב במהלך המשבר הכלכלי העולמי של השפל הגדול. הוראה נשיאותית מספר 6102 שפורסמה ב-1933 אסרה על אגירת זהב, ובעקבותיה חל פיחות בדולר יחסית לזהב, אם כי ארצות הברית לא ניתקה לגמרי את הקשר בין הדולר לערך הזהב עד 1971.
במדינות רבות חזרו להשתמש במטבעות שגונם זהוב, אך "מטבע זהב" (במינוח המקובל בנומיסמטיקה) מתייחס תמיד למטבע העשוי (רובו ככולו) מזהב, ואינו כולל מטבעות עשויים מפליז או סגסוגות בגוון זהוב אחרות. מעבר לכך, מדינות רבות ממשיכות לייצר מטבעות זהב כהילך חוקי, אבל אלו מיועדים בעיקר לאספנים ולמטרות השקעה ואינן מיועדים לשימוש במחזור.
תקופה מסוימת הוטבעו מטבעות זהב של דולר ליברטי על ידי גוף פרטי. הנושא הוכרע כלא חוקי בבית המשפט.
מטבעות לאספנים

גורמים רבים קובעים את ערכו של מטבע זהב, כגון: נדירות, גיל, מצב ומספר המטבעות שנטבעו במקור. מטבעות זהב מבוקשים במיוחד על ידי אספנים כוללים את האוראוס (אנ') (Aureus – מטבע זהב רומאי), הסולידוס (שהחליף את האוראוס) וה"ספר ריאל" (Spur Ryal – "ריאל הדורבן", מטבע אנגלי מתחילת המאה ה-17).
ביולי 2002 נמכר בסותבי'ס, בית מכירות פומביות, מטבע זהב אמריקני מסוג "עיט כפול" (Double Eagle) שנטבע ב-1933 בשווי נקוב של 20 דולר תמורת 7,590,020 דולר. זהו המחיר הגבוה ביותר (נכון ל-2011) ששולם מעולם עבור מטבע זהב. בתחילת 1933 טבעה מטבעת ארצות הברית השייכת למחלקת האוצר של ארצות הברית יותר מ-445,000 מטבעות עיט כפול, אבל רובם הוחזרו אליה והותכו בעקבות ההוראה הנשיאותית מספר 6102. מטבעות מעטים בלבד מסוג עיט כפול שרדו מאז.
ב-2007 ייצרה המטבעה המלכותית הקנדית מטבע זהב במשקל של 113.73 ק"ג שערכו הנקוב מיליון דולר, אם כי במועד זה הייתה תכולת הזהב שבו שווה יותר מ-2 מיליון דולר. מידות המטבע היו: קוטר: 50 ס"מ ועובי: 3 ס"מ. מטרת יצור המטבע הייתה יצור חד-פעמי על מנת לקדם קו חדש של המטבע עלה אדר קנדי מזהב (Canadian Gold Maple Leaf), אבל לאחר שקיבלה פניות מקונים פוטנציאליים הודיעה המטבעה כי תייצר את המטבעות לפי הזמנה, ותמכור אותם במחיר שבין 2.5 מיליון ל-3 מיליון דולר. נכון ל-3 במאי 2007 התקבלו במטבעה חמש הזמנות עבור המטבע. קודם לכן טבעה אוסטריה מטבע זהב בקוטר של 37 ס"מ ובמשקל של 31 ק"ג המוקדש לתזמורת הפילהרמונית של וינה, בערך נקוב של 100,000 אירו.
ב-4 באוקטובר 2007 טען דייוויד אלבנז (David Albanese), נשיא חברת אלבנז למטבעות נדירים, כי מטבע זהב מסוג עיט, שהוטבע ב-1804 וערכו הנקוב היה 10 דולר, נמכר לאספן פרטי אלמוני תמורת 5 מיליון דולר.
מטבעות בוליון

בוליון הוא תצורה של מתכת יקרה אשר משמשת לצורכי מסחר או השקעה והנסחרת בשוקי הסחורות. הבוליון יכול להופיע בצורה של מטילים או מטבעות. ערכו הכספי של בוליון נקבע על פי משקלו ועל פי מידת הטוהר של המתכת שממנה הוא עשוי, ולא על פי ערכו הנקוב. בעוד שערכם של מטבעות זהב עתיקים נקבע על ידי ערכם הנומיסמטי, ערכם של מטבעות בוליון זהב נקבע על פי תכולת הזהב שבהם, ולכן רואים חלק מהמשקיעים במטבעות בוליון זהב סוג של גידור כנגד אינפלציה או כאוצֶר ערך. מדינות רבות טובעות מטבעות בוליון. בהגדרה, מטבעות להשקעה הם בדרך כלל מטבעות שנטבעו אחרי 1800, שדרגת הטוהר של הזהב בתכולתם עולה על 900 מתוך אלף והיו, או שהם עדיין, הילך חוקי במדינה בה נטבעו. אף שבמקור הונפקו המטבעות כהילך חוקי, ולכן לכאורה ערכם נקוב על גבי המטבע, בפועל ערכם כבוליון גבוה בהרבה.
הנציבות האירופית מפרסמת מדי שנה רשימה של מטבעות זהב שחובה להתייחס אליהם כאל מטבעות זהב להשקעה בכל חברות האיחוד האירופי. לרשימה זו יש מעמד חוקי והיא מהווה תקנה המשלימה את החוק. בבריטניה הוסיפה רשות המיסים הבריטית (Her Majesty's Revenue and Customs, בראשי תיבות HMRC) רשימה של מטבעות זהב נוספים לצד הרשימה של הנציבות האירופית. אלו מטבעות שרשות המיסים הבריטית מכירה כפטורים ממע"מ בתהליך רכישתם. לרשימה זו אין תוקף חוקי.
דרום אפריקה הנפיקה ב-1967 את הקרוגראנד במטרה לספק דרישות שוק זה, זו הסיבה לקביעת תכולת הזהב במטבע בדיוק למשקל הנוח והקל לזכירה של אונקיה אחת. מטבע זה היה מטבע בוליון הזהב המודרני הראשון שעלותו הייתה נמוכה (עלותו הייתה גבוהה רק במעט מערך הזהב שבו). מטבעות בוליון זהב מונפקים גם בחלקים של אונקיה – בדרך כלל חצי אונקיה, רבע אונקיה ועשירית אונקיה. לעיתים יש על מטבעות בוליון ערך נקוב והם משמשים כהילך חוקי. הערך הנקוב מוטבע על המטבע, ודבר זה נעשה במטרה להעניק למטבע מעמד של הילך חוקי, ובכך להקל על יבוא או יצוא של המטבע מעבר לגבולות המדינה, אבל הוא גם הופך אותו למטרה לזיוף. עם זאת, ערכם האמיתי נקבע על פי משקלם, מחיר השוק הנוכחי של המתכת היקרה בתכולת המטבע, והפרמיה שהשוק מוכן לשלם עבור מטבעות בוליון מסוימים. הערך הנקוב הוא תמיד נמוך בצורה משמעותית מערכו של המטבע כבוליון. מטבע בוליון שהוא הילך חוקי הוא ישות נפרדת מזהב בוליון. הראשון נהנה ממעמד של הילך חוקי, השני הוא רק מוצר גולמי. על פי ISO 4217 - תקן בינלאומי שהוגדר על ידי ארגון התקינה הבינלאומי (ISO), המגדיר שמות מקוצרים בני שלוש אותיות לשמות המטבעות הרשמיים. יש לזהב קוד מטבע בינלאומי – XAU. תקן ISO 4217 כולל קודים לא רק עבור מטבעות, אלא גם עבור מתכות יקרות (זהב, כסף, פלדיום ופלטינה, ההגדרה היא על פי ערכם בדולרים לאונקיה) וישויות אחרות בהם משתמשים במערכת הפיננסיות הבינלאומית כדוגמת זכויות משיכה מיוחדות.
משקלם של מטבעות בוליון זהב הוא בדרך כלל אונקיה אחת, חצי אונקיה, רבע אונקיה, עשירית אונקיה, ואחד חלקי עשרים אונקיה. מרבית המדינות המנפקות מטבעות בוליון זהב שומרות על עיצובם במשך שנים; מיעוטם (דוגמת מטבעות הפנדה הסיניות) עוברים שינוי עיצוב מדי שנה, ובמרבית המקרים נטבע גם תאריך הנפקה על המטבע. לשם השוואה מטבע זהב של עשירית האונקיה דומה בממדיו למטבע של עשרה סנט אמריקני ומטבע זהב שמשקלו אונקיה דומה בממדיו למטבע של חצי דולר אמריקני.
מטבעות בוליון זהב נוספים, רובם מכונים על פי העיצוב, כוללים את:
הפילהרמונית האוסטרית
בריטניה הבריטית
עלה אדר קנדי
פנדה סינית
דינר זהב אסלאמי
קיג'אנג אמאס (Kijang Emas) מלזי
צ'וורונט (Черво́нец) רוסי
גיאורגי המנצח (Георгий Победоносец) רוסי
ורנלי (Vreneli) שווייצרי
נפוליון צרפתי
גוש זהב (Gold Nugget) אוסטרלי
מטבעות בוליון > בישראל

בשנת 2010 החלה החברה הישראלית למדליות ולמטבעות להנפיק מטבע בוליון בקוטר 32 מ"מ ובמשקל של אונקיה אחת (31.105 גרם ועוד 0.03 גרם כמרווח ביטחון). הזהב במטבע הוא בטוהר של 24 קרט
המטבע - המוגדר כמטבע אספנות הוא בעל ערך נקוב של 20 שקלים ומיוצר ב-3,600 יחידות. ערכו של המטבע נגזר מהזהב שהוא מכיל וכן מהערך האספני שהוא נושא. מחיר המטבע נקבע בכל יום בשעה 9 בבוקר בהתאם למחיר הזהב בעולם ולשערו היציג של הדולר.
המטבע הוא בעל תוקף רשמי ומאושר על ידי בנק ישראל. לצורך הכנתו הוקמה ועדה לקביעת נושא המטבע ולעיצובו. לאחר הטביעה, הוא מפורסם ברשומות כהילך חוקי של המדינה.
נכון לשנת 2012 הונפקו בישראל שלושה מטבעות זהב בוליון:
המטבע הראשון נושא על פניו תבליט של מגדל דוד במבט מכיוון שער יפו. בגב המטבע צלמית האריה השואג שהתגלה במגידו על פני חותם עברי עתיק מהמאה השמינית לפני הספירה.
המטבע השני נושא על פניו תבליט של הכותל המערבי ובגבו צלמית האריה ממגידו.
המטבע השלישי נושא על פניו את תבליט אנדרטת מנורת הכנסת המוצבת בגן הוורדים, מול משכן הכנסת בירושלים. בגבו צלמית האריה ממגידו.
רמת הטוהר של מטבעות זהב

מטבעות עשויים בדרך כלל מסגסוגות כאשר מוסיפים לתרכובת של המטבע מתכות אחרות שנועדו להגביר את עמידותו. דרגת הטוהר היא תכולת הזהב בפועל במטבע או במטיל והיא מילסימאלית כלומר היא נמדדת באלפיות, ולכן דרגת טוהר 999 היא 999 אלפיות זהב טהור, כשאלפית אחת היא של המתכות האחרות שבסגסוגת.
קרט היא יחידת מידה נוספת לטוהר, כאשר זהב טהור לחלוטין הוא שווה ערך ל-24 קרט, המקביל לדרגת טוהר 1000 על פי יחידות המידה המילסימאליות. להלן טבלת המרה בין קרט לדרגות טוהר:
24 קרט = 999
23 קרט = 958
22 קרט = 916
21 קרט = 875
20 קרט = 833
18 קרט = 750
16 קרט = 667
14 קרט = 583
10 קרט = 417
דרגת הטוהר מוצגת לעיתים קרובות כאחוזים. מטבע זהב שדרגת הטוהר שלו היא 900 מכיל 90% זהב טהור. בדומה, דרגת הטוהר של מטבע זהב של 21 קרט היא 875 כלומר הוא מכיל 87.5% זהב טהור.
דרגת הטוהר של מטבעות זהב השתנתה באופן ניכר במהלך ההיסטוריה. תקנים היסטוריים בולטים שנוהגים להקפיד עליהם גם כיום כוללים: את זהב הכתר (Crown gold) - סגסוגת זהב של 22 קרט המכילה נחושת (ומעט כסף) בשימוש של כל מטבעות הזהב באנגליה החל מ-1526 (אז הוחל בהטבעת מטבע הכתר שנתן את שמו לסגסוגת) ואילך, ואת התקן של דרגת הטוהר 900 (21.6 קרט), עבור כל מטבעות הזהב בארצות הברית מ-1837 ואילך.
דרגת הטוהר אינה הדרך היחידה להעריך מטבע זהב; לגורמים נוספים כדוגמת מצב המטבע ונדירותו יש השפעה רבה על הערך אותו מוכנים אספנים לשלם. אפילו הערך של מטבעות בוליון זהב מושפע ממצבם הפיזי, אם כי במידה פחותה בהרבה.
גורם הנדירות

ערכם של המטבעות תלוי בנדירותם. פותחו כמה קני מידה להגדרת נדירות של מטבע מסוים. קני המידה הנפוצים ביותר הם "סולם הנדירות של שלדון" ו"סולם נדירות אוניברסלי".
זיופים

במרבית מהלך ההיסטוריה הוערכו מטבעות על בסיס המתכת היקרה שהכילו. לשאלה האם המטבע אכן נטבע על ידי גוף מסוים כפי הטענה הייתה חשיבות משנית בהשוואה לשאלה האם הוא מכיל את הכמות הנכונה של המתכת – כלומר, משקל נכון וטוהר. מראה אותנטי למטבע היה קיצור דרך נוח על מנת להימנע מבדיקות גוזלות זמן בעסקאות יומיומיות.
שלא כמו כסף, זהב כבד יותר מרוב המתכות, מכאן שקשה מאוד לזייף זהב. קביעה פשוטה של משקל מול נפח תספיק. מטבע שהוא בגודל הנכון, אבל אינו מכיל זהב, או כמות גדולה של מתכת פשוטה, יהיה "קל". לחלופין, מטבע מזויף שמשקלו נכון יהיה גדול מדי. מתכות כבדות יותר מזהב דוגמת פלטינה לא היו מוכרות בימי קדם, ובמקרה של הפלטינה גם אם הייתה מוכרת לא היה טעם לזייף מטבע זהב בעזרת מתכת יקרה ממנה. ליסוד טונגסטן יש בערך אותו משקל כמו לזהב, אבל לא ניתן ליצור סגסוגת מזהב וטונגסטן מכמה סיבות. לעומת זאת ניתן לייצר מטבע שהליבה שלו מטונגסטן והוא מצופה זהב, ואז לא ניתן לזהות את הזיוף באמצעות שקילה בלבד.
מנהג קדום לבדוק אם המטבע מזהב ולא מזויף היה לנגוס בו. מכיוון שזהב טהור הוא רך יחסית, אזי כל ערבוב של מתכת פשוטה עם זהב שיפחית מערכו גם יגרום למטבע להיות קשה יותר, ולכן יהיה קשה יותר לנגוס בו. הסבר נוסף למנהג הנגיסה הוא שמטבעות זהב היסטוריים היו עשויים בדרך כלל מסגסוגת של זהב, כסף ונחושת שהייתה קשה יותר מזהב טהור, ולכן פחות רגישה לשחיקה. על מנת להתקרב למשקל הזהב היו הזיופים בתקופה זו עשויים מעופרת, והיו מצופים בשכבה דקה של זהב אמיתי. נגיסה במטבע הייתה חושפת את העופרת מבעד לציפוי.
זיופים של מטבעות בוליון (מכל הסוגים) נדירים, וקלים לאיתור כשמשווים את משקלם, צבעיהם וגודלם למטבעות אותנטיים. הסיבה לכך היא שעלות יצירת מטבע מכל סוג תעלה ברוב המקרים על שווי השוק של המטבע המקורי.
זיופים > דוגמאות למטבעות מזויפים

יש במחזור כמה מטבעות זהב מזויפים היטב. לדוגמה המטבע המכונה "זיוף אומגה" של "העיט הכפול של סנט גאודנס" ידוע לשמצה במורכבותו, והוא הצליח לשטות במומחים נומיסמטים רבים. מטבע זה היה בעל תבליט גבוה שנועד לשימוש במחזור (כלומר לא נוצק לאספנים), ובשל שחיקה רבה של תבנית היציקה שלו לא נטבעו מטבעות מסוג זה במשך שנים רבות.
דוגמה נוספת היא מטבע זהב אמריקני בערך נקוב של 20 דולר ("עיט כפול"), שסביב השפה שלו יש אותיות מוגבהות. אם המטבע לא נכנס למחזור אזי חלקם העליון של האותיות חייב להיות שטוח. אם החלק העליון מעוגל במקצת ודירוג המטבע הוא "לא נכנס למחזור", אזי המטבע מזויף. יש גם זיופים אחרים של עיט כפול שבהם סגסוגת הזהב והנחושת לא עורבבה היטב. למטבעות מזויפים אלו יש מראה מנומר במקצת.
לקריאה נוספת

יעקב משורר, הצד השלישי של המטבע, (עורכת: חנה עמית), ירושלים: הוצאת יד יצחק בן-צבי, תשס"ו-2006.
Robert Friedberg, Gold Coins of the World: From Ancient Times to the Present - An Illustrated Standard Catalogue with Valuations (Coin and Currency Institute, 2003) ISBN 978-0871843074
הערות שוליים

↑  Gold coins - A Brief History
↑  Monetary Episodes from History
↑  Finally! A 100 kg Canadian gold coin מתוך אתר CBC
↑  store of value- ניתן לאחסן אותו, לחסוך אותו, ולהשתמש בו במועד מאוחר יותר
1 2  Investment Gold Coins
↑  Gold Facts and Statistics
↑  טל לוי, החברה למדליות החלה להנפיק מטילי זהב במחיר של כ-6,300 שקל, באתר TheMarker‏, 12 במאי 2010
↑  יצא כספר ב-1990 בהוצאת Sanford S. Durst, מסת"ב 0942666623
↑  Coin Grading Standards
↑  Grading Coins
↑  Coing Grades
↑  Grading Standards
↑  לרשימה מלאה יותר ראו ב-Certification Companies
↑  Rarity Scales
↑  Rarity System
↑  Counterfeit Coin Detection
↑  Counterfeit Coins, Forgeries, Fakes, Copies, Restrikes
↑  Special Report - How to Avoid Fake Silver & Counterfeit Gold Products
↑  Indian Head Quarter Eagles: King of the Counterfeit Gold Coin Series
↑  Fake gold bars out of tungsten a counterfeit story
↑  מטבע זהב אמריקני בערך נקוב של 20 דולר בעיצובו של אוגוסטוס סנט גאודנס שהוטבע בין 1907 ל-1933
↑  "The 1907 High Relief Saint-Gaudens Double Eagle"
| --- | --- |
בקרת זהויות :  NLI: 987007533653905171  BnF: cb11965101x (data)  GND: 4021548-9  LCCN: sh85055713  NARA: 10639474  NDL: 00565829  NKC: ph158508 
אוראוס של ספטימיוס סוורוס
סובריין, 1558
עיט כפול אמריקני
הפילהרמונית האוסטרית
נפוליון צרפתי
צלמית האריה ממגידו-מוטיב חוזר בגב מטבעות זהב בוליון שהונפקו בישראל
משקל למדידת מטבעות זהב
מריון ביילי

| --- | --- |

 לידה:  5 במאי 1951 (בת 73) בושי, הממלכה המאוחדת 
 מדינה:  הממלכה המאוחדת 
 מקום לימודים:  בית ספר גילדהול למוזיקה ודרמה 
 בן זוג:  מייק לי
 צאצאים:  אליס ביילי ג'ונסון
 מספר צאצאים:  1
 פרופיל ב-IMDb
 
מריון ביילי (באנגלית: Marion Bailey; נולדה ב-5 במאי 1951) היא שחקנית בריטית. היא ידועה בעיקר מעבודתה עם בן זוגה, במאי הקולנוע מייק לי, והופיעה בסרטיו "Meantime"‏ (1983), "הכל או לא כלום" (2002), "וירה דרייק" (2004) ו"מר טרנר" (2014), עליו הייתה מועמדת לפרס לפרס מבקרי הקולנוע של לונדון לשחקנית המשנה של השנה.
ביוגרפיה

ביילי נולדה בעיר בושי לרוז ולוויליאם ביילי. היא גדלה בהארו שבמידלסקס, ולמדה בבית הספר היסודי פינר קאונטי. היא הייתה חברה בתיאטרון הלאומי לנוער ולמדה משחק בבית הספר גילדהול למוזיקה ודרמה.
קריירה > קולנוע

בנוסף לסרטיו של מייק לי שיחקה ביילי בסרט "Nasty Neighbours" של דבי איזיט בתפקיד גברת פיץ', ובדמות מרי בסרטו של קרייג פרגוסון "I'll Be There" משנת 2003. ב-2014 הופיעה ביילי בתפקיד גברת בות' בסרט "מר טרנר". ב-2015 השתתפה בסרט "הליידי בקרוואן", וב-2016 שיחקה בסרט "בעלי ברית".
קריירה > טלוויזיה

הופעותיה של ביילי בטלוויזיה כוללות את הסדרות "המפקח מורס", "חדר מיון", "The Bill", "הולבי סיטי", "רציחות במידסומר", "פוארו", "A Touch of Frost", "דיאל ופסקו", "Big Deal", סדרת הפשע "Boon", "סיפורי המסתורין של רות רנדל", "Stay Lucky", "מיקובר", "תחבולות חדשות", "Monday Monday", "כמעט אנושיים" והסדרה "Case Histories". ב-1995 השתתפה בתפקיד אוויס בסדרה "Shine on Harvey Moon" של ITV. עוד שיחקה בתפקידים ראשיים בסדרות משנות השמונים של המאה העשרים כגון "To Have and to Hold", "חבר המושבעים" ו"צ'ארלי".
בשנת 2000 שיחקה ביילי בתפקיד ונדי בסדרת הדרמה "About Vince". עוד הופיעה בסרטי טלוויזיה כגון "וויצק", "Way Upstream", "סחרוב", "Raspberry", וב"הטיית לב" על פי ספרה של ג'יין אוסטן. ביילי גילמה את ג'יל בסדרה הקומית "The Trials of Jimmy Rose" של ערוץ BBC Three. ביולי 2018 פורסם שביילי תחליף את ויקטוריה המילטון בתפקיד אליזבת, המלכה האם בעונות השלישית והרביעית של הסדרה "הכתר" של נטפליקס.
קריירה > תיאטרון

ביילי הרבתה להופיע בתיאטראות הבריטיים בהם בתיאטרון צ'יצ'סטר, בתיאטרון המפסטד, בבריסטול אולד ויק, בווסט יורקשייר פלייהאוס, בווסט אנד הלונדוני, בתיאטרון רויאל קורט, בתיאטרון הלאומי, באולד ויק, בתיאטרון ארטס, ובתיאטרון טריסייקל. ב-1981 שיחקה במחזה "Goosepimples" מאת מייק לי בווסט אנד, עליו הייתה מועמדת לפרס השחקנית החדשה המבטיחה ביותר של Plays and Players Award. ב-2007 הייתה מועמדת יחד עם להקת התיאטרון Shared Experience לפרס הופעת המשנה הטובה ביותר של TMA על תפקידה במחזה "Kindertransport".
ביילי הופיעה במחזה "Grief" מאת מייק לי בתיאטרון הלאומי בעונת 2011–2012. בשנת 2013 שיחקה במחזה "Handbagged" בתיאטרון טריסייקל. ההפקה הועברה בהמשך לווסט אנד והוצגה בתיאטרון וודוויל. היא חזרה להופיע עם התיאטרון הלאומי בהפקה של קרי קרקנל למחזות "Blurred Lines" בשנת 2015, ו-"The Deep Blue Sea" ב-2016.
חיים אישיים

לביילי יש בת אחת, השחקנית אליס ביילי ג'ונסון. בן זוגה הוא הבמאי מייק לי.